એક ડૉક્ટર હોવાના નાતે હું દરેક મહિલાને પેડ વાપરવાની સલાહ આપંુ છું.’ પેડના વપરાશ માટે અભિયાન ચલાવતાં સમાજસેવિકા આનંદીબહેન ગુપ્તા કહે છે, ‘હવે ધીમે-ધીમે બદલાવ આવી રહ્યો છે. પહેલાંના સમય કરતાં પેડનું વેચાણ વધી રહ્યંુ છે. મારે ગુજરાતનાં અનેક ગામમાં ફરવાનું થાય છે. ત્યારે મહિલાઓની સ્થિતિ જોઈને દયા આવી જાય છે. પિરિયડ્સ દરમિયાન પણ તેમને અનેક મુશ્કેલીઓનો સામનો કરવો પડે છે. મારે વાત થાય ત્યારે હું પેડ વાપરવાની સલાહ આપું છું. ત્યારે મને ચોખ્ખું સંભળાવી દે છે કે એમ દર મહિને વળી પેડ થોડા પોસાય… આ જ વાત તેઓ પોતાની દીકરીઓને પણ શીખવે છે.’